# Csongrád Város Polgármesterétől M

Száma: Pü/7-1/2024.

Témafelelős: Kruppa István

**E l ő t e r j e s z t é s**

**Csongrád Városi Önkormányzat Képviselő-testületének**

**2024. február 28-ai rendkívüli ülésére**

**Tárgy:** Az Alsó- Tisza-menti Önkormányzati Társulás és az általa fenntartott intézmények 2024. évi költségvetésének véleményezése

**Tisztelt Képviselő-testület!**

Az Alsó- Tisza-menti Önkormányzati Társulás *Társulási Megállapodása* V. Fejezete 14. pontja akként rendelkezik, hogy minden Tagönkormányzat jogosult és egyben köteles *a Társulás adott évi* *költségvetése véleményezésére és annak minősített többséggel hozott határozatba foglalására.*

Ezen kötelezettségünknek eleget téve terjesztem be a Társulás 2024. évi költségvetésére vonatkozó előterjesztést és annak mellékleteit, melynek végrehajtásában érintett önkormányzatunk, a saját 2024. évi költségvetésében, az adott előirányzaton kiegészítő támogatás biztosításával és a Társulás működése során felmerült kiadásokhoz közös költség címén átadott pénzeszköz nyújtásában.

Az önkormányzat által alapított és a Társulás fenntartásába adott intézmény működtetésére irányadó bevételi- és kiadási előirányzatokat a Társulás Társulási Tanácsa elé benyújtandó előterjesztéshez a mellékelt táblázatok tartalmazzák.

Javaslom a Tisztelt Képviselő-testületnek az Alsó- Tisza-menti Önkormányzati Társulás és az általa fenntartott intézmények 2024. évi költségvetésének elfogadását, valamint kérem, hatalmazzon fel ezen döntésnek a Társulási Tanács előtti képviseletére.

**H a t á r o z a t i j a v a s l a t**

1. Csongrád Városi Önkormányzat Képviselő-testülete a tárgyi előterjesztést megtárgyalta és az Alsó- Tisza-menti Önkormányzati Társulás Társulási Megállapodása V. Fejezete 14. pontjában foglaltak szerint eljárva, minősített többségű szavazás keretében, változtatás nélkül

**e l f o g a d t a**

az Alsó- Tisza-menti Önkormányzati Társulás és az általa fenntartott intézmények 2024. évi költségvetéséről szóló előterjesztésében foglaltakat.

2

1. Csongrád Városi Önkormányzat Képviselő-testülete felhatalmazza a település polgármesterét ezen álláspontnak a Társulás Társulási Tanácsa előtti képviselésére.
2. Csongrád Városi Önkormányzat Képviselő-testülete kötelezettséget vállal arra, hogy a Társulás 2024. évi költségvetésében a Tagönkormányzatra jutó közös költség viselése címén felmerülő anyagi támogatás összegének a Társulás számlájára való átutaltatásáról (a Feladat-ellátási megállapodásban foglaltak szerint eljárva) gondoskodik.

Végrehajtás határideje: folyamatos

Végrehajtásért felelős: polgármester

Beszámolás határideje: végrehajtást követő soros ülés időpontja

Erről jegyzőkönyvi kivonaton értesítést kap:

1. a képviselő-testület tagjai

2. a gazdálkodási iroda

3. Csanytelek Község Önkormányzata Polgármestere, Társulási Tanács Elnöke

Csongrád, 2024. február 21.

Bedő Tamás

polgármester